《秋夜和月山韵》
元代·黄庚

凉夜残灯照客愁，衾单添尽鹔鹴裘。
半窗明月三更梦，一枕西风两鬓秋。
吟骨棱棱宽带眼，归心切切望刀头。
何时束箧家山去，独驾柴车访伯休。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。